পাকিস্তান আমলে আইয়ুব সরকারের হুকুম বরদার পূর্ব পাকিস্তানের গভর্নর মোনেম খান রাজনৈতিক বৈপরীত্য সত্ত্বেও ইসলাম সাহেবকে তৎকালে একমাত্র বাঙালি যোগ্য স্থপতি আখ্যা দিয়ে জাহাঙ্গীরনগর বিশ্ববিদ্যালয়ের বিরাট কাজের দায়িত্ব দেন। তাঁর পুত্র খসরু অবাঙালি থারিয়ানির পক্ষে সুপারিশ করলেও তা গভর্নর মোনয়েম খান প্রত্যাখ্যান করেন। মজার ব্যাপার, স্বাধীনতার পর ইসলাম সাহেবের রাজনৈতিক বন্ধুস্থানীয় উপাচার্য জিল্লুর রহমান ইসলাম সাহেবকে এই বিশ্ববিদ্যালয়ে যেসব কাজ বাকি ছিল তা দেননি। শুধু তাই নয়, বিভিন্ন ভবনের জন্য বিভিন্ন স্থপতি নিয়োগ করে স্থাপত্যরীতির ঐক্য ও সংহতি ভঙ্গ করেন। ফলে স্থাপত্যের দিক দিয়ে জাহাঙ্গীরনগর বিশ্ববিদ্যালয়ের অনেক ক্ষতি করেছেন।